rejauldu/bengali-wikipedia huggingface dataset:
উবায়দুল্লাহ সিন্ধি (), (১০ মার্চ ১৮৭২ -২২ আগস্ট ১৯৪৪) ছিলেন একজন জাতীয়তাবাদী নেতা ও ভারতের স্বাধীনতা আন্দোলনের রাজনৈতিক কর্মী।  উবাইদুল্লাহ সিন্ধি শিয়ালকোটের একটি শিখ পরিবারে জন্মগ্রহণ করেন। তাঁর জন্মের চার মাস আগে তাঁর পিতা ইন্তিকাল করেন। ১৬ বছর বয়সে তিনি ইসলাম গ্রহণ করেন। তিনি তার নিজস্ব ডায়েরীর মধ্যে লিখেছেন,"আমি যখন ধর্মীয় শিক্ষা অর্জন করা শুরু করি তখন সিন্ধু ও মুলতানের কিছু শিক্ষকের কাছে নাহু- সরফের পাঠ গ্রহন করি।এসময় হজরত মাওলানা আবুস সিরাজ গোলাম মুহাম্মদ দিনপুরীর সান্নিধ্যে ছয় মাস অবস্থান করি।। দারুল উলুম দেওবন্দে ভর্তি হন। তিনি মাওলানা রশিদ আহমেদ গাঙ্গোহি ও  শায়খুল হিন্দ মাহমুদ হাসান দেওবন্দি মত তৎকালীন ইসলামি পন্ডিতদের সান্নিধ্য লাভ করেন। তিনি ১৯০৯ সালে দারুল উলুম দেওবন্দে ফিরে আসেন এবং ধীরে ধীরে প্যান-ইসলামি আন্দোলনের সাথে যুক্ত হন। প্রথম বিশ্বযুদ্ধের সময় মাওলানা মাহমুদুল হাসানের নেতৃত্বে অক্ষশক্তির সাহায্যে ভারতে একটি প্যান ইসলামি আন্দোলনের জন্য ভারত ত্যাগ করা নেতাদের মধ্যে অন্যতম। এই ঘটনা পরবর্তীতে রেশমি রুমাল আন্দোলন নামে পরিচিতি পায়।  যুদ্ধের সময় তিনি আফগান আমির হাবিবউল্লাহ খানের সাথে দেখা করার জন্য কাবুল যান। সংক্ষিপ্ত সময় পর তিনি জার্মান সমর্থনে ভারতে বিপ্লবের জন্য রাজা মহেন্দ্র প্রতাপের পরিকল্পনায় নিজের সমর্থন জানান। ১৯১৫ সালের ডিসেম্বরে কাবুলে গঠিত ভারতের অন্তর্বর্তীকালীন সরকারে যোগ দেন এবং যুদ্ধের শেষ পর্যন্ত আফগানিস্তানে অবস্থান করেন এবং রাশিয়া চলে যান। এরপর বিভিন্ন দেশের মধ্য দিয়ে তিনি তুরস্কে যান এবং সেখানে দুই বছর অবস্থান করেন। এরপর তিনি হেজাজ যান। সেখানে তিনি ইসলাম নিয়ে পড়াশোনা করেন। কর্মজীবনের প্রথমদিকে তিনি প্যান ইসলামি চিন্তাবিদ ছিলেন। তবে পরবর্তীতে তিনি প্যান ইসলামি চিন্তা থেকে সরে আসেন। দেওবন্দি উলামাদের নেতৃত্বে ভারতের স্বাধীনতা আন্দোলনে তিনি একজন সক্রিয় সদস্য ছিলেন। উবাইদুল্লাহ সিন্ধি ১৯৪৪ সালের ২১ আগস্ট মৃত্যুবরণ করেন। তার লিপিবদ্ধ কিতাব সমূহ হলো "হজরত শাহ ওয়ালী উল্লাহ এবং তার দর্শন","হজরত শাহ ওয়ালী উল্লাহ এবং তার রাজনৈতিক আন্দোলন", "খুতুবা"।   তথ্যসূত্র    গ্রন্থপঞ্জি        বিপ্লবী মহানায়ক মাওলানা ওবায়দুল্লাহ সিন্ধি      মাওলানা ওবায়দুল্লাহ সিন্ধির ইসলাম গ্রহণ ও শিক্ষাজীবন       .  .  .  .      বিষয়শ্রেণী:১৮৭২-এ জন্ম বিষয়শ্রেণী:১৯৪৪-এ মৃত্যু বিষয়শ্রেণী:শিয়ালকোটের ব্যক্তি বিষয়শ্রেণী:ভারতীয় স্বাধীনতা কর্মী বিষয়শ্রেণী:মুসলিম পণ্ডিত বিষয়শ্রেণী:হিন্দু-জার্মান ষড়যন্ত্র বিষয়শ্রেণী:শিখধর্ম থেকে ইসলামে ধর্মান্তরিত বিষয়শ্রেণী:ভারতীয় মুসলিম বিষয়শ্রেণী:দেওবন্দি ব্যক্তি বিষয়শ্রেণী:মাতুরিদি ব্যক্তি বিষয়শ্রেণী:মাহমুদ হাসান দেওবন্দির ছাত্র বিষয়শ্রেণী:হানাফী ব্যক্তি বিষয়শ্রেণী:২০শ শতাব্দীর ইসলামের মুসলিম পণ্ডিত
তারাফিয়ার যুদ্ধ (২৪ সেপ্টেম্বর ১৯০৭) কাসিম অঞ্চলে সৌদি আরবের একত্রীকরণ সময়ে সংঘটিত। রশিদি ও সৌদিদের মধ্যে সংঘটিত গুরুত্বপূর্ণ যুদ্ধগুলোর মধ্যে এটি অন্যতম।معارك الملك عبدالعزيز المشهورة لتوحيد البلاد، عبدالله الصالح العثيمين، ط1، 1415هـ، ص117-125.  পটভূমি আবালখাইলের ভাই সম্পর্কিত কাসিমের আমিরকে হত্যা করা হলে তিনি ইবনে সৌদের কাছ থেকে এর প্রতিশোধ নেয়ার পরিকল্পনা করেন। আবালখাইল সৌদিদের শত্রু রশিদিদের সাথে পুনরায় মিত্রতা স্থাপন করেন। তিনি মুতাইর গোত্র ইখওয়ান বাহিনীর প্রধান ফয়সাল আল দাউইশের সাথে জোট গঠন করেন। ইবনে সৌদের সেনাদের সাথে এই জোট বাহিনী তারাফিয়ার যুদ্ধে লিপ্ত হয়।  ফলাফল রিয়াদ আমিরাত এই যুদ্ধে জয়লাভ করে।  তথ্যসূত্র   Battle of Tarafiyah, Arabic Wikipedia  বিষয়শ্রেণী:সৌদি আরবের ইতিহাস বিষয়শ্রেণী:সৌদি আরব জড়িত লড়াই বিষয়শ্রেণী:নজদের ইতিহাস বিষয়শ্রেণী:১৯০৭-এ সৌদি আরব
মৌমিনা হোসেইন দারার হলেন জিবুতির একজন পুলিশ কর্মকর্তা, যিনি সন্ত্রাসবাদ বিরোধী কর্মকাণ্ডের জন্য পরিচিত। তিনি ২০১৯ সালে মার্কিন পররাষ্ট্র দফতর থেকে আন্তর্জাতিক সাহসী নারী পুরস্কার লাভ করেন।  জীবনী মৌমিনা হোসেইন দারার ১৯৯০ সালের জুন মাসের ১ তারিখে জিবুতির আলি সাবিয়েহতে জন্মগ্রহণ করেন। তার বাবা মায়ের আট সন্তানের মাঝে তিনি ছিলেন সবচেয়ে বড়।  ২০১৩ সালে তিনি জিবুতির পুলিশ বিভাগে যোগ দেন। খুব তাড়াতাড়িই তিনি সন্ত্রাসবাদ বিরোধী কর্মকাণ্ডে দক্ষ হয়ে ওঠেন এবং জ্যেষ্ঠ তদন্তকারী পদে পদোন্নতি পান। তিনি দেশটিতে আল-শাবাব সন্ত্রাসীগোষ্ঠীর দমনে অবদান রেখেছিলেন। ফলে জিবুতীয় জাতীয় পুলিশ (ডিএনপি) ২০১৪ সালে দেশটিতে 'লা চাওমিয়েরে হামলা' সংঘটিত হবার পরবর্তী সময়ে বহু পরিকল্পিত সন্ত্রাসী হামলা প্রতিরোধ করতে সমর্থ হয়। এছাড়াও, তিনি শিশু ও নিজ জাতিগোষ্ঠীর জন্য দাতব্য কাজেও অংশ নিয়েছেন।  ২০১৯ সালের মার্চ মাসের ৭ তারিখে তিনি তার কর্মকাণ্ডের স্বীকৃতিস্বরূপ আন্তর্জাতিক সাহসী নারী পুরস্কার গ্রহণ করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:জিবুতীয় নারী বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:সাহসিকতা পুরস্কার বিষয়শ্রেণী:নারী পুলিশ কর্মকর্তা
গলগল (বৈজ্ঞানিক নাম: Cochlospermum religiosum) হচ্ছে বিক্সাসি পরিবারের একটি সপুষ্পক উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৩৯  বর্ণনা এটি একটি ছোট গাছ এর উচ্চতা সাড়ে ৭ মিটার (২৫ ফুট) সাধারণত শুষ্ক পর্ণমোচী অরণ্য জন্মে থাকে। এটি উচ্চ ক্রমবর্ধমান গাছ।  বিস্তৃতি এই গাছ এশিয়ার দেশ ভারত, মায়ানমার, থাইল্যান্ডে দেখা যায়।  চিত্রশালা  আরও দেখুন  বাংলাদেশের সংরক্ষিত উদ্ভিদের তালিকা  তথ্যসূত্র  বিষয়শ্রেণী:ঔষধি উদ্ভিদ বিষয়শ্রেণী:থাইল্যান্ডের উদ্ভিদ বিষয়শ্রেণী:মিয়ানমারের উদ্ভিদ বিষয়শ্রেণী:বাংলাদেশের রক্ষিত উদ্ভিদ বিষয়শ্রেণী:ভারতের উদ্ভিদ বিষয়শ্রেণী:বিক্সাসি বিষয়শ্রেণী:ভারতীয় উপমহাদেশের উদ্ভিদকুল
রাইমাভ্যালি বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি উপজাতি প্রার্থীদের জন্য সংরক্ষিত। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত। এই বিধানসভা কেন্দ্রটি ২০১৩ সাল থেকে কার্যকর।Sitting and Previous MLAs from করমছড়া বিধানসভা কেন্দ্র   ভোটার পরিসংখ্যান  ২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৩৯,১৪৫ জন, যার মধ্যে পুরুষ ভোটার ১৯,৮৪০ জন এবং নারী ভোটার ১৯,৩০৫ জন। করমছড়া বিধানসভা কেন্দ্রে ২০১৮ ভোটার লিঙ্গানুপাত ৯৭৩। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৪,০৭৪ জন যার মধ্যে পুরুষ ভোটার ১৭,২৯৭ জন এবং নারী ভোটার ১৬,৭৭৭ জন।   বিধানসভার সদস্য    নির্বাচন বিধায়কদল সময়কাল২০১৩দিব্যচন্দ্র রাংখল২০১৩-বর্তমান২০১৮   নির্বাচনী ফলাফল   ২০১৮ ফলাফল    ২০১৩ ফলাফল    তথ্যসূত্র   বিষয়শ্রেণী:ধলাই জেলা বিষয়শ্রেণী:ত্রিপুরার বিধানসভা কেন্দ্র
রিয়াজ উদ্দিন আহমেদ (৩০ নভেম্বর ১৯৪৫- ২৫ ডিসেম্বর ২০২১) বাংলাদেশের সাংবাদিক যিনি জাতীয় প্রেসক্লাবের সভাপতি ছিলেন। সাংবাদিকতায় বিশেষ অবদানের জন্য ১৯৯৩ সালে তিনি রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত হন। তিনি নিউজ টুডের সম্পাদক ছিলেন। বাংলাদেশের সাবেক প্রধানমন্ত্রী খালেদা জিয়ার উপদেষ্টাও ছিলেন তিনি।   প্রাথমিক জীবন  রিয়াজ উদ্দিন আহমেদ ৩০ নভেম্বর ১৯৪৫ সালে নরসিংদীর মনোহরদীর নারান্দী গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে ১৯৬৭ সালে অর্থনীতিতে এমএ ও ১৯৭২ সালে এলএলবি পাশ করেন।  তার একমাত্র ছেলে বিশ্ব ব্যাংকের সাবেক কর্মকর্তা ও পলিসি একচেঞ্জ'র চেয়ারম্যান মাশরুর রিয়াজ।   কর্মজীবন  রিয়াজ উদ্দিন আহমেদ কিছু দিন অধ্যাপনা শেষে ১৯৬৮ সালে পাকিস্তান অবজারভার পত্রিকায় যােগদানের পূর্বে কিছুদিন অধ্যাপনা করেন। ১৯৭০ সালে তৎকালীন পূর্বপাকিস্তান সাংবাদিক ইউনিয়নের কার্যকরী পরিষদের সদস্য ছিলেন। ২৫ মার্চ ১৯৭১ সালে পাকিস্তান অবজারভারের চাকরি ত্যাগ করে মুক্তিযুদ্ধে সহযোগিতা করেন। স্বাধীনতার পর আবার অবজারভারে যােগদান করে নভেম্বর ১৯৯০ সাল পর্যন্ত কাজ করেন।  ১৯৭৩ থেকে ১৯৭৮ সাল পর্যন্ত ঢাকা সাংবাদিক ইউনিয়নের সাধারণ সম্পাদক, ১৯৭৮ থেকে ১৯৮৪ সাল পর্যন্ত বাংলাদেশ ফেডারেল সাংবাদিক ইউনিয়নের সেক্রেটারি জেনারেল এবং ১৯৮৬ থেকে ১৯৯২ সাল পর্যন্ত বাংলাদেশ ফেডারেল সাংবাদিক ইউনিয়নের সভাপতি ছিলেন।  তিনি মে ১৯৯২ সালে সার্কভুক্ত দেশসমূহের সাংবাদিক ফেডারেশন সমন্বয়ে গঠিত দক্ষিণ এশিয়া সাংবাদিক সমন্বয় পরিষদের চেয়ারম্যান ছিলেন। ১৯৯৫ থেকে ১৯৯৮ সাল পর্যন্ত তিনি জাতীয় প্রেস ক্লাবের সভাপতি ছিলেন। তিনি দ্য ডেইলি স্টারের ডেপুটি এডিটর এবং ১৯৯১ সালে দ্য ডেইলি টেলিগ্রাফের সম্পাদক ছিলেন। তিনি নিউজ টুডের সম্পাদক। তিনি দ্য ফাইন্যান্সিয়াল এক্সপ্রেসের প্রধান সম্পাদক।  সাংবাদিকতায় বিশেষ অবদানের জন্য ১৯৯৩ সালে তিনি রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত হন। বাংলাদেশের সাবেক প্রধানমন্ত্রী খালেদা জিয়ার উপদেষ্টাও ছিলেন তিনি।   গ্রন্থ  রিয়াজ উদ্দিন আহমেদের প্রকাশিত গ্রন্থের মধ্যে রয়েছে: -   সত্যের সন্ধানে প্রতিদিন  আরব্য রজনী  পারস্য রজনী   পুরস্কার ও সম্মাননা    একুশে পদক -১৯৯৩ শেরে বাংলা পদক মওলানা আকরাম খাঁ স্বর্ণপদক নরসিংদী প্রেসক্লাব স্বর্ণপদক মাদক বিরােধী ফেডারেশন স্বর্ণপদক   মৃত্যু  রিয়াজ উদ্দিন আহমেদ ২৫ ডিসেম্বর ২০২১ সালের করোনাভাইরাসে আক্রান্ত হয়ে ঢাকার ইউনাইটেড হাসপাতালে চিকিৎসাধীন অবস্থায় মৃত্যুবরণ করেন। বনানী কবরস্থানে তাকে সমাহিত করা হয়।   তথ্যসূত্র   বিষয়শ্রেণী:বাংলাদেশী সাংবাদিক বিষয়শ্রেণী:সাংবাদিকতায় একুশে পদক বিজয়ী বিষয়শ্রেণী:১৯৪৫-এ জন্ম বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:নরসিংদী জেলার ব্যক্তি বিষয়শ্রেণী:২০২১-এ মৃত্যু বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু বিষয়শ্রেণী:বাঙালি লেখক বিষয়শ্রেণী:একুশে পদক বিজয়ী
জোনাথন কুরিয়েল (জন্ম ১০ জুলাই, ১৯৬০) একজন সান ফ্রান্সিসকো ভিত্তিক মার্কিন সাংবাদিক।  কুরিয়েল বার্কলেতে ক্যালিফোর্নিয়া বিশ্ববিদ্যালয় এবং অক্সফোর্ড বিশ্ববিদ্যালয়ে শিক্ষিত হন।   ১৯৯৩-১৯৯৪ সালে, তিনি পাকিস্তানের লাহোরে থাকতেন, যেখানে তিনি ফুলব্রাইট স্কলার হিসেবে পাঞ্জাব বিশ্ববিদ্যালয়ে অধ্যাপনা করতেন। তিনি সান ফ্রান্সিসকো ক্রনিকলের একজন স্টাফ লেখক ছিলেন এবং সান ফ্রান্সিসকো ক্রনিকল,  কলম্বিয়া জার্নালিজম রিভিউ,  এবং ট্যাবলেট ম্যাগাজিনে লেখালেখি করতেন।     তথ্যসূত্র    বহিঃসংযোগ    কুরিয়েল এর ওয়েবসাইট  কুরিয়েল এর ব্লগ  "জোনাথন কুরিয়েল ইন্টারভিউ", দ্য রেড অ্যালার্ট  "স্পীকার: জোনাথন কুরিয়েল" , Fora.tv  "আমেরিকাতে ইসলাম": জোনাথন কুরিয়েলের সাথে একটি কথোপকথন (বই প্রশ্ন ও উত্তর)  বিষয়শ্রেণী:পাকিস্তানে মার্কিন প্রবাসী বিষয়শ্রেণী:১৯৬০-এ জন্ম বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক বিষয়শ্রেণী:সান ফ্রান্সিস্কোর লেখক বিষয়শ্রেণী:মার্কিন পুরুষ সাংবাদিক বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:আমেরিকান বুক পুরস্কার বিজয়ী বিষয়শ্রেণী:পাঞ্জাব বিশ্ববিদ্যালয়ের শিক্ষক বিষয়শ্রেণী:হুইটম্যান কলেজের শিক্ষক বিষয়শ্রেণী:ক্যালিফোর্নিয়ার সাংবাদিক
বেলি, মল্লি বা বেল (), (বৈজ্ঞানিক নাম: Jasminum sambac) হলো জেসমিন গণের এক প্রকারের সুগন্ধি সাদা ফুল। এর আরেক নাম মল্লিকা। এই প্রজাতির গাছের উচ্চতা এক মিটার হতে পারে। এদের কচি ডাল রোমশ। পাতা একক, ডিম্বাকার, ৪-৮ সেমি লম্বা হয়। পাতা গাঢ়-সবুজ এবং মসৃণ। গ্রীষ্ম ও বর্ষায় একটি থোকায় কয়েকটি ফুল ফোটে। ফুলের আকার ও গড়ন অনুসারে কয়েকটি জাত আছে।  জাত  তিন জাতের বেল ফুল দেখা যায়। যথা:  ১। সিঙ্গেল ধরনের ও অধিক গন্ধযুক্ত।  ২। মাঝারি আকার ও ডবল ধরনের।  ৩। বৃহদাকার ডবল ধরনের।  বংশবিস্তার  বেল ফুল গুটি কলম, দাবা কলম ও ডাল কলম পদ্ধতির মাধ্যমে বংশবিস্তার করা হয়।  চাষ পদ্ধতি  বেলে মাটি ও ভারী এঁটেল মাটি ব্যতীত সব ধরনের মাটিতে বেল ফুল চাষ করা যায়। জমিতে জল সেচ ও জল নিকাশের ব্যবস্থা থাকা ভালো। জমি ৪-৫টি চাষ ও মই দিয়ে ঝুরঝুরা ও সমান করতে হবে। জমি তৈরির সময় জৈব সার, ইউরিয়া, ফসফেট এবং এমপি প্রয়োগ করতে হবে। প্রায় ১ মিটার অন্তর চারা রোপণ করতে হবে। চারা লাগনোর পর ইউরিয়া প্রয়োগ করে পানি সেচ দিতে হবে।শীতকালে ছেঁটে দেয়া লাগে এবং টবেও ভালোভাবে জন্মানো যায়।দ্বিজেন শর্মা, ফুলগুলি যেন কথা, বাংলা একাডেমী, ঢাকা, ডিসেম্বর ২০০৩, পৃষ্ঠা-৫৮।  ব্যবহার  আলংকরিক হিসেবে বেল ফুলের ব্যবহার ব্যাপক। মূলত ফুলের তোড়া ও মালা তৈরিতে এর গুরুত্বপূর্ণ ব্যবহার বিস্তৃত। বেলফুলের তেল বেশ সুপরিচিত ও এটি তেল তৈরিতে ব্যবহৃত হয়।   চিত্রাশালা   তথ্যসূত্র   বহিঃসংযোগ   বিষয়শ্রেণী:ফুল বিষয়শ্রেণী:বাংলাদেশের ফুল বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:ভারতের উদ্ভিদ বিষয়শ্রেণী:নেপালের উদ্ভিদ বিষয়শ্রেণী:চীনের উদ্ভিদ বিষয়শ্রেণী:শ্রীলঙ্কার উদ্ভিদ বিষয়শ্রেণী:পাকিস্তানের উদ্ভিদ বিষয়শ্রেণী:ইন্দোনেশিয়ার উদ্ভিদ বিষয়শ্রেণী:ক্রান্তীয় এশিয়ার উদ্ভিদকুল বিষয়শ্রেণী:ইন্দোনেশিয়ার জাতীয় প্রতীক বিষয়শ্রেণী:ফিলিপাইনের জাতীয় প্রতীক বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:এশিয়ার উদ্যান উদ্ভিদ
শিশুকন্যাকে কর্মক্ষেত্র প্রদর্শন দিবস হল একটি বার্ষিক কর্পোরেট সামাজিক বিনিয়োগ অনুষ্ঠান যা ২০০৩ সাল থেকে দক্ষিণ আফ্রিকায় অনুষ্ঠিত হচ্ছে। সংশ্লিষ্ট সংস্থাগুলি মে মাসের শেষ বৃহস্পতিবার, সুবিধাবঞ্চিত প্রেক্ষাপটের মহিলা শিক্ষার্থীদের (বিদ্যালয়ের ছাত্রীদের) জন্য, তাদের কর্মস্থলে দিন কাটানোর আয়োজন করে। উদ্যোগটি একটি সেলুলার পরিষেবা প্রদানকারী ও দক্ষিণ আফ্রিকার শিক্ষা বিভাগ দ্বারা অনুমোদিত৷ সেল সি কর্তৃক আয়োজিত।"The Department of Education is proud to endorse this inspirational programme and encourages national participation from all stakeholders and role-players." Hindle (2007), Letter to Jeffrey Hedberg এটিকে দক্ষিণ আফ্রিকার "স্বেচ্ছাসেবকের সবচেয়ে বড় সহযোগিতামূলক কাজ" বলা হয়েছে।Accenture, "Inclusion and Diversity: Programs, cites "The Encyclopaedia of Brands and Branding in South Africa in collaboration with The Sunday Times" for this quote.  যুক্তি এবং লক্ষ্য  আইন প্রণয়নের অগ্রগতি সত্ত্বেও দক্ষিণ আফ্রিকার বেশিরভাগ মহিলা এখনও লিঙ্গ বৈষম্যের শিকার কারণ তাদের মধ্যে অর্থনৈতিকভাবে স্বাধীন হবার দক্ষতার অভাব রয়েছে।Cell C (2008). Take a Girl Child to Work Day handbook, p. 2 আনুষ্ঠানিক অর্থনীতিতে এবং কর্পোরেট নেতৃত্বের পদে নারীদের প্রতিনিধিত্ব কম রয়েছে। Forty percent of employed women between 15 and 65 in South Africa are in unskilled occupations. Budlender (2002). Women and men in South Africa: Five years on এর কারণ হল এমন কর্মজীবনের সুযোগ রয়েছে যেখানে আগে মহিলাদের কাছে প্রবেশাধিকারযোগ্য ছিল না এবং অন্যান্য অনেক সুযোগ সম্বন্ধে মহিলারা সম্ভবত সচেতনই নন।Take a Girl Child to Work Day microsite (2009). Overview  উপরন্তু, দক্ষিণ আফ্রিকার মহিলা শিশুদের নানারকম চ্যালেঞ্জ এবং প্রতিবন্ধকতার সম্মুখীন হতে হয়, সেগুলি হলো:Take a Girl Child to Work Day microsite (2009). Overview   কিশোরী অবস্থায় গর্ভধারণ যার ফলে স্কুল ছেড়ে দিতে হয় (পরিসংখ্যান দেখায় যে ২০ বছর বয়সের আগে, দশজনের মধ্যে চারটি মেয়ে অন্তত একবার গর্ভবতী হয়)  এইচআইভি/এইডস ও শিশু প্রধান পরিবার  উচ্চ মাত্রার যৌন নির্যাতন, ধর্ষণ এবং নারী ও মেয়েদের প্রতি সহিংসতা  কর্পোরেট বিশ্বের মধ্যে কম প্রতিনিধিত্ব  সুতরাং, শিশুকন্যাকে কর্মক্ষেত্র প্রদর্শন দিবসের উদ্যোগের লক্ষ্য হল "মেয়ে শিশুদের সমাজে তাদের অসীম ভূমিকার বিষয়ে তাদের চিন্তাভাবনাকে গভীর করা, তার আত্মসম্মান বৃদ্ধি করা, তাকে তার পূর্ণ সম্ভাবনায় পৌঁছানোর জন্য অনুপ্রাণিত করা ও প্রেরণা দেওয়া। বিভিন্ন কর্মজীবনের সংস্পর্শ ও ইতিবাচক রোল মডেল তাকে কাজের জগতের জন্য প্রস্তুত করতে সহায়তা করে"।Take a Girl Child to Work Day microsite (2007?). Overview উপরন্তু, সেল সি বিশ্বাস করে যে এর প্রভাব সুদূরপ্রসারী হবে, কারণ "এই সুবিধাগুলি সে তার সন্তান, তার সম্প্রদায় ও তার দেশের মধ্যে ছড়িয়ে দেবে"। Quoting Zeona Motshabi, Cell C Chief Corporate Officer. Take a Girl Child to Work Day microsite (2009). Overview  প্রতি বছর অংশগ্রহণকারীদের দৃষ্টিতে আনার জন্য একটি বিষয়বস্তু থাকে। উদাহরণস্বরূপ, ২০০৯ সালে বিষয় ছিল "আপনার বিশ্ব পরিবর্তন করুন", অংশগ্রহণকারীদের স্ব-ক্ষমতায়িত হওয়ার জন্য একটি চ্যালেঞ্জ এবং "তারা [তাদের] বিশ্বে যে পরিবর্তনটি দেখতে চায় তার প্রতিনিধি হোন", এটি মহাত্মা গান্ধীর উদ্ধৃতি থেকে নেওয়া হয়েছিল।Take a Girl Child to Work Day website (2009). Message from CEO তথ্যসূত্র   বিষয়শ্রেণী:দক্ষিণ আফ্রিকার সংস্কৃতি বিষয়শ্রেণী:মে উদ্‌যাপন বিষয়শ্রেণী:দক্ষিণ আফ্রিকায় নারীবাদ বিষয়শ্রেণী:নারীবাদ ও পরিবার বিষয়শ্রেণী:নাগরিক সচেতনতা দিবস
বাদশাহ হুসেন বিন তালাল মসজিদ, যা বাদশাহ হুসেন মসজিদ নামে বেশি পরিচিত, হলো জর্ডানের বৃহত্তম মসজিদ। (১৯২৪ সালের মহান হুসেইনি মসজিদ এর সাথে বিভ্রান্ত হবেন না। এটি আম্মানের শহরতলিতে অবস্থিত, যা বাদশাহ হুসেন মসজিদ নামেও পরিচিত।)  কিং হুসেন মসজিদটি ২০০৫ সালে পশ্চিম আম্মানে জর্ডানের বাদশাহ দ্বিতীয় আবদুল্লাহর রাজত্বকালে  কিং হুসেন মেডিকেল সেন্টারের কাছে কিং আবদুল্লাহ দ্বিতীয় স্ট্রিটের আল হুসেন পাবলিক পার্কে নির্মিত হয়েছিল মসজিদটি ১,০১৩ মিটার (৩,৩২৩ ফুট) সমুদ্রপৃষ্ঠ থেকে উঁচুতে অবস্থিত এবং তাই আম্মানের বেশিরভাগ অংশ থেকে দেখা যায়। এটি বর্গাকার এবং এতে চারটি মিনার এবং মার্বেল পাথরের মেঝে রয়েছে।   নবী মুহাম্মদ জাদুঘর  নবী মোহাম্মদ মিউজিয়াম () হলো বাদশাহ হোসেন মসজিদে অবস্থিত মুহাম্মদ সম্পর্কে একটি জাদুঘর। ১৫ মে ২০১২ তারিখে বাদশাহ দ্বিতীয় আবদুল্লাহর সভাপতিত্বে জাদুঘরটি উদ্বোধন করা হয়।  জাদুঘরে মুহাম্মদের কিছু জিনিসপত্র রয়েছে, যার মধ্যে রয়েছে তার দাড়ির একটি চুল, বাইজেন্টিয়ামের সম্রাটের কাছে লেখা তার চিঠি, যেখানে তিনি তাকে ইসলাম গ্রহণের জন্য অনুরোধ করেছিলেন, এবং জর্ডানের মরুভূমিতে অবস্থিত সাহাবী গাছের চারা, যেখানে একটি ঐতিহ্য অনুসারে মুহাম্মদ এর নীচে বিশ্রাম নিয়েছিলেন।   গ্যালারি    তথ্যসূত্র   বিষয়শ্রেণী:২০১২-এ প্রতিষ্ঠিত জাদুঘর বিষয়শ্রেণী:২০০৫-এ সম্পন্ন মসজিদ বিষয়শ্রেণী:জর্ডানের পর্যটন বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:জর্ডানের দর্শনীয় স্থান
দৈনিক জাগরণ হিন্দি ভাষায় প্রকাশিত ভারতের একটি দৈনিক সংবাদপত্র। ২০১৭ সালে ভারতের বড় পত্রিকার তালিকায় স্থান করে নেয় জাগরণ।  ২০১০ সালের এক জরীপ অনুযায়ী এটি পাঠক সংখ্যার দিক দিয়ে বিশ্বের ১৭তম পত্রিকা।   ১৯৪২ সালে পূর্ণ চন্দ্র গুপ্ত প্রথম চালু করেন। পরবর্তীতে নরেন্দ্র মহান পত্রিকাটির সম্পাদক হন।:চিত্র:Dainik Jagran 2018 stampsheet of India.jpg জাগরণ প্রকাশনা লিমিটেড পত্রিকাটির প্রকাশক। এটি বোম্বে স্টক এক্সচেঞ্জ ও ভারতের ন্যাশনাল স্টক এক্সচেঞ্জের তালিকাবদ্ধ একটি প্রকাশনা।  জাগরণ প্রকাশনা লিমিটেড ২০১০ সালে ও  নয়া দুনিয়া ২০১২ সালে আসিকুইরিড মিড ডে অর্জন করে।   আরো দেখুন  অমর উজালা  বাংলা ভাষার সংবাদপত্রের তালিকা   দৈনিক বসুমতি  দৈনিক যুগশঙ্খ  দৈনিক সকালবেলা   তথ্যসূত্র    বহিঃসংযোগ      জা জা জা জা জা জা জা জা জা জা জা জা
থাম্ব|300px|জঙ্গলমহলে বাহা পরব বাহা পরব ভারতের পশ্চিমবঙ্গ ও ঝাড়খণ্ড রাজ্যে সাঁওতাল, হল ও অন্যান্য আদিবাসীদের দ্বারা পালিত একটি উৎসব। সাঁওতালি ও হল ভাষায় 'বাহা' মানে ফুল। বাহা পরবে (ফুল উৎসবে) পুরুষ, মহিলা ও শিশুরা ঐতিহ্যবাহী পোশাকে সজ্জিত হয়।   পালনরীতি  বাহা উৎসব সাঁওতাল বর্গের মানুষ প্রতি বছর ফাল্গুন মাসে্র দোল পূর্ণিমার পর থেকে পালন করে থাকেন। এই উৎসবে সমস্ত দেবতার থান গোবর দিয়ে নিকিয়ে রাখা হয়। পুরুষেরা দল বেঁধে শিকারে বের হন। উৎসবের শেষে নাচগান হয়। মেয়েরা নতুন ফুলে নিজেদেরকে সজ্জিত করেন। তরুণদেব ভট্টাচার্য, পুরুলিয়া,ফার্মা কে এল প্রাইভেট লিমিটেড, ২৫৭-বি, বিপিন বিহারী গাঙ্গুলী স্ট্রিট, কলকাতা-১২, ২০০৯   জঙ্গল মহল উৎসবে বাহা  প্রতি বছর জঙ্গল মহল উৎসবে আদিবাসীদের অন্যান্য পরবের সঙ্গে বাহা পরবের নৃত্যও প্রদর্শিত হয়ে থাকে।    তথ্যসূত্র   বিষয়শ্রেণী:পশ্চিমবঙ্গের লোকসংস্কৃতি বিষয়শ্রেণী:পুরুলিয়া জেলার উৎসব বিষয়শ্রেণী:সাঁওতাল উৎসব বিষয়শ্রেণী:ভারতের উৎসব বিষয়শ্রেণী:ভারতের উপজাতীয় উৎসব
আপনার সুবিধার্থে এখানে একটি তালিকা রয়েছে। নিচের তালিকা থেকে পূর্বে তৈরি হয় নি বা পূর্বে তৈরি ছোট যে কোনো নিবন্ধই অনুবাদ করতে পারেন। সংশ্লিষ্ট ইংরেজি নিবন্ধটিতে যাওয়ার পর যদি ডানদিকে উপরে 25px|link= আইকনে ক্লিক করে 'বাংলা' দেখতে পান তাহলে বুঝতে হবে নিবন্ধটি আগেই তৈরি করা হয়েছে এবং সেটি পুনরায় তৈরি করা হতে বিরত থাকুন। আপনার অনুবাদকৃত নিবন্ধটি নিচের তালিকায় না থাকলে অনুগ্রহ করে তা যুক্ত করুন। অসম্পূর্ণ বা কাজ চলছে নিবন্ধের উপর  টেমপ্লেট যোগ করতে পারেন।  নিবন্ধ তালিকা আপনি লাল নিবন্ধগুলির পাশে আপনার নাম যোগ করতে পারেন।    তালিকা ২  আপনি যদি অসমীয়া ভাষা জানেন, তবেই কেবল নিচের নিবন্ধগুলি অনুবাদ করুন। দয়া করে কোনও যান্ত্রিক পদ্ধতিতে অনুবাদ করতে যাবেন না।
.ইন্ট (.int) ডোমেন নাম হলো ইন্টারনেটের ডোমেইন নেম সিস্টেমে স্পনসরকৃত শীর্ষ-স্তরের ডোমেইন (এসটিএলডি)। এর নামটি আন্তর্জাতিক শব্দটি থেকে উদ্ভূত হয়েছে, এটি আন্তর্জাতিক সংস্থা এবং চুক্তি-সম্পর্কিত উদ্দেশ্যে এর ব্যবহারকে চিহ্নিত করে। এই ডোমেইনটির প্রথম ব্যবহার ন্যাটো দ্বারা হয়েছিল।   তথ্যসূত্র    বহিঃসংযোগ   .ইন্ট এর প্রতিনিধি দলিল রেকর্ড, আইএএনএ  আইএএনএ-আন্তঃসরকার চুক্তি  বিষয়শ্রেণী:ইন্টারনেট বিষয়শ্রেণী:টপ-লেভেল ডোমেইন বিষয়শ্রেণী:ইন্টারনেট অ্যাসাইন্ড নাম্বারস অথোরিটি
উগান্ডা–বাংলাদেশ সম্পর্ক হল উগান্ডা এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। এ সম্পর্ক মূলত দারিদ্র বিমোচন এবং কৃষিখাতের উপর ভিত্তি করে গড়ে উঠেছে। কোনো দেশেরই স্থায়ী রাষ্ট্রদূত নেই।   উচ্চ পর্যায়ের সফর  উগান্ডার প্রাক্তন উপরাষ্ট্রপতি ২০০৯ সালে গিলবার্ট বুকেনিয়া ঢাকায় সফর করেন।   উগান্ডায় বাংলাদেশী এনজিও  একাধিক বাংলাদেশী এনজিও উগান্ডায় দেশটির সামাজিক উন্নয়ের জন্য কাজ করে যাচ্ছে। ব্র্যাক বর্তমানে উগান্ডায় পরিচালিত বৃহত্তম এনজিও। ২০০৬ সালে প্রতিষ্ঠিত হয়ে ব্র্যাক ক্ষুদ্রঋণ, শিক্ষা, কৃষি, গৃহপালিত পশুপালন, স্বাস্থ্য, কিশোরবয়সীদের ক্ষমতায়ন এবং পোলট্রি খাতে কাজ করে চলেছে। ২০১৩ সাল পর্যন্ত ব্র্যাক সারা উগান্ডার ৭৪টি জেলায় কাজ করে চলেছে।   কৃষিখাতে সহযোগিতা  কৃষিখাতে সহযোগিতার জন্য বাংলাদেশ ও উগান্ডা সমঝোতা স্মারক স্বাক্ষর করেছে। খাদ্য নিরাপত্তা নিশ্চিত করবার জন্য বাংলাদেশ অন্যান্য দেশে জমি ইজারার ব্যাপারে ভাবছে, উগান্ডা সেক্ষেত্রে অন্যতম প্রিয় একটি দেশ। বিভিন্ন বাংলাদেশী কোম্পানি বাণিজ্যিক কৃষিকাজের উদ্দেশ্যে উগান্ডায় জমি ইজারা নিয়েছে।   তথ্যসূত্র     বিষয়শ্রেণী:উগান্ডার দ্বিপাক্ষিক সম্পর্ক বিষয়শ্রেণী:বাংলাদেশের দ্বিপাক্ষিক সম্পর্ক বাংলাদেশ উগান্ডা
ঢাকা লিগ বর্তমান নাম ঢাকা সিনিয়র ডিভিশন ফুটবল লিগ হলো বাংলাদেশের তৃতীয় স্তরের ফুটবল লিগ। ২০০৬ সাল পর্যন্ত  বাংলাদেশ ফুটবল ফেডারেশনের শীর্ষ বিভাগ ছিল। কেবল ঢাকার কয়েকটি দলকে নিয়ে এই লিগ খেলা হত।   অতীতের বিজয়ী    ১৯৪৮: ভিক্টোরিয়া স্পোর্টিং ক্লাব  ১৯৪৯: পূর্ব পাকিস্তান জিমখানা  ১৯৫০: ঢাকা ওয়ান্ডারার্স ক্লাব  ১৯৫১: ঢাকা ওয়ান্ডারার্স ক্লাব  ১৯৫২: বেঙ্গল গভর্নমেন্ট প্রেস  ১৯৫৩: ঢাকা ওয়ান্ডারার্স ক্লাব  ১৯৫৪: ঢাকা ওয়ান্ডারার্স ক্লাব  ১৯৫৫: ঢাকা ওয়ান্ডারার্স ক্লাব  ১৯৫৬: ঢাকা ওয়ান্ডারার্স ক্লাব  ১৯৫৭: মোহামেডান স্পোর্টিং ক্লাব  ১৯৫৮: আজাদ স্পোর্টিং   ১৯৫৯: মোহামেডান স্পোর্টিং ক্লাব  ১৯৬০: ঢাকা ওয়ান্ডারার্স ক্লাব  ১৯৬১: মোহামেডান স্পোর্টিং ক্লাব  ১৯৬২: ভিক্টোরিয়া স্পোর্টিং ক্লাব  ১৯৬৩: মোহামেডান স্পোর্টিং ক্লাব  ১৯৬৪: ভিক্টোরিয়া স্পোর্টিং ক্লাব  ১৯৬৫: মোহামেডান স্পোর্টিং ক্লাব  ১৯৬৬: মোহামেডান স্পোর্টিং ক্লাব  ১৯৬৭: পূর্ব পাকিস্তান আইডিসি  ১৯৬৮: পূর্ব পাকিস্তান আইডিসি  ১৯৬৯: পূর্ব পাকিস্তান আইডিসি   ১৯৭০: পূর্ব পাকিস্তান আইডিসি  ১৯৭১: শেষ হয়নি  ১৯৭২: শেষ হয়নি  ১৯৭৩: বাংলাদেশ আইডিসি (বিজেএমসি)  ১৯৭৪: আবাহনী ক্রীড়া চক্র  ১৯৭৫: মোহামেডান স্পোর্টিং ক্লাব  ১৯৭৬: মোহামেডান স্পোর্টিং ক্লাব  ১৯৭৭: আবাহনী ক্রীড়া চক্র  ১৯৭৮: মোহামেডান স্পোর্টিং ক্লাব  ১৯৭৯: বিজেএমসি (বাংলাদেশ জুট মিল করপোরেশন)  ১৯৮০: মোহামেডান স্পোর্টিং ক্লাব   ১৯৮১: আবাহনী ক্রীড়া চক্র  ১৯৮২: মোহামেডান স্পোর্টিং ক্লাব  ১৯৮৩: আবাহনী ক্রীড়া চক্র  ১৯৮৪: আবাহনী ক্রীড়া চক্র  ১৯৮৫: আবাহনী ক্রীড়া চক্র  ১৯৮৬: মোহামেডান স্পোর্টিং ক্লাব  ১৯৮৭: মোহামেডান স্পোর্টিং ক্লাব  ১৯৮৮/১৯৮৯: মোহামেডান স্পোর্টিং ক্লাব  ১৯৮৯/১৯৯০: আবাহনী ক্রীড়া চক্র  ১৯৯১: অনুষ্ঠিত হয়নি  ১৯৯১/১৯৯২: আবাহনী ক্রীড়া চক্র   প্রিমিয়ার ডিভিশন লিগ   ১৯৯৩: মোহামেডান স্পোর্টিং ক্লাব  ১৯৯৪: আবাহনী লিমিটেড  ১৯৯৫: আবাহনী লিমিটেড  ১৯৯৬: মোহামেডান স্পোর্টিং ক্লাব  ১৯৯৭/১৯৯৮: মুক্তিযোদ্ধা সংসদ ক্রীড়া চক্র  ১৯৯৯: মোহামেডান স্পোর্টিং ক্লাব  ২০০০: মুক্তিযোদ্ধা সংসদ ক্রীড়া চক্র  ২০০১: আবাহনী লিমিটেড  ২০০২: মোহামেডান স্পোর্টিং ক্লাব  ২০০৩-০৪: ব্রাদার্স ইউনিয়ন  ২০০৫: ব্রাদার্স ইউনিয়ন ২০০৬ : খেলা হয় নি  সিনিয়র ডিভিশন ফুটবল লিগ ২০০৭-০৮: ফকিরেরপুল ইয়ংমেন্স ক্লাব ২০০৮-০৯: খেলা হয় নি ২০১০: ফকিরেরপুল ইয়ংমেন্স ক্লাব  ২০১১: খেলা হয় নি ২০১২–১৩: বাড্ডা জাগরণী সংসদ ২০১৩–১৪: খেলা হয়নি ২০১৪-১৫: ফকিরেরপুল ইয়ংমেন্স ক্লাব ২০১৫-১৬: খেলা হয় নি ২০১৭: স্বাধীনতা ক্রীড়া সংঘ ২০১৮-১৯: কাওরান বাজার প্রগতি সংঘ ২০২১-২২: সমাজ কল্যাণ ক্রীড়া সংসদ মুগদা   মোট চ্যাম্পিয়নশিপ  ক্লাবশিরোপা সংখ্যামোহামেডান স্পোর্টিং ক্লাব১৯টি (স্বাধীনতার আগে ৭টি পরে ১২টিআবাহনী লিমিটেড১১টিঢাকা ওয়ান্ডারার্স ক্লাব৭টিবিজেএমসি দল/বাংলাদেশ আইডিসি (পূর্ব পাকিস্তান আইডিসি সহ)৪টিভিক্টোরিয়া স্পোর্টিং ক্লাব৩টিফকিরেরপুল ইয়ংমেন্স ক্লাব ৩টিমুক্তিযোদ্ধা সংসদ ক্রীড়া চক্র২টিব্রাদার্স ইউনিয়ন২টিবেঙ্গল গভর্নমেন্ট প্রেস১টিবিজেএমসি দল১টিপূর্ব পাকিস্তান জিমখানা১টিআজাদ১টিবাড্ডা জাগরণী সংসদ ১টিস্বাধীনতা ক্রীড়া সংঘ ১টিকাওরান বাজার প্রগতি সংঘ১টিসমাজ কল্যাণ ক্রীড়া সংসদ মুগদা১টি তথ্যসূত্র  বিষয়শ্রেণী:বাংলাদেশের ফুটবল প্রতিযোগিতা বিষয়শ্রেণী:ঢাকা লিগ বিষয়শ্রেণী:ঢাকা ফুটবল লিগ বিষয়শ্রেণী:বাংলাদেশের ফুটবল লিগ বিষয়শ্রেণী:১৯৪৮-এ প্রতিষ্ঠিত ক্রীড়া লিগ বিষয়শ্রেণী:১৯৪৮-এ পূর্ব পাকিস্তানে প্রতিষ্ঠিত বিষয়শ্রেণী:ঢাকায় ক্রীড়া বিষয়শ্রেণী:এশিয়ার তৃতীয় স্তরের ফুটবল লিগ
ওয়াশিংটন, ডিসি অঞ্চলে পরিবহনের বিভিন্ন পদ্ধতির ব্যাপক পরিকল্পনা করার জন্য ডোয়াইট ডি. আইজেনহাওয়ারের সভাপতিত্বে ১৯৬০ সালে কংগ্রেসের একটি আইনের মাধ্যমে ন্যাশনাল ক্যাপিটাল ট্রান্সপোর্টেশন এজেন্সি (এনসিটিএ) তৈরি করা হয়েছিল। জন এফ. কেনেডি ডারউইন স্টলজেনবাখকে এনসিটিএ-এর প্রশাসক হিসেবে নিযুক্ত করেন, যা ওয়াশিংটন মেট্রো সিস্টেমের ভিত্তিপ্রস্তর স্থাপন করেছিল।  ১৯৬৭ সালে এনসিটিএ বিলুপ্ত করা হয় এবং এর কার্যাবলী, কর্তব্য, সম্পত্তি এবং রেকর্ড ওয়াশিংটন মেট্রোপলিটন এরিয়া ট্রানজিট অথরিটির কাছে হস্তান্তর করা হয়।  বিষয়শ্রেণী:মার্কিন যুক্তরাষ্ট্রের দ্রুতগামী গণপরিবহন ব্যবস্থা বিষয়শ্রেণী:মার্কিন যুক্তরাষ্ট্রের পরিবহন অবকাঠামো